Di tesleḍt-agi ufiɣ-d belli imejjayen ttmagaren-d uguren s waṭas mi ara d-ttmeslayen ɣef usentel n tujjya s teqbaylit, acku ɣran s tutlayt tafransist, ɣef waya ggten wawalen imerḍilen deg wamud-agi ladɣa wid n tefransist, imi azal n 373 ɣef 545 d awalen akk imerḍilen, 346 d awalen seg tefransist, 27 d wid n taɛrabt, ma d wid n teqbaylit azal n 172 kan ɣef 545, acku yella lexṣaṣ n umawal n tujjya s teqbaylit s waṭas, ɣef waya ilaq fell-aneɣ ad nnadi deg uḥric-agi n tussna akken ad nesnerni amawal-agi n tujjya s teqbaylit, akken ad nnsixfef taɛekkumt ɣef imejjayen-nneɣ, akken ad siwḍen izen i yemsefliden mebla uguren, mebla ma skecmen-d awalen n tefransist, imi lɣaci ur ɣrin ara alkelli, llan wid ur nfehhem ara tafransist, acku mayla ur yefhim ara umuḍin lehlak-is d acu-t, d wamek ara t-idawi ur iḥellu ara.